stanford-oval/wikipedia huggingface dataset:
พระราชปริยัติสุนทร (อมรภิรักษ์ ปสนฺโน)
งานด้านการศึกษา

พ.ศ. 2524 เป็นครูพระปริยัติธรรมแผนกบาลี-นักธรรม
พ.ศ. 2524 เป็นกรรมการสอบธรรมสนามหลวง
พ.ศ. 2528 เป็นกรรมการตรวจธรรมสนามหลวงในระดับภาค 12
พ.ศ. 2529 เป็นกรรมการสอบและตรวจพระนวกภูมิ ในอำเภอเมืองฉะเชิงเทรา
พ.ศ. 2533 เป็นพระปริยัตินิเทศก์ ประจำจังหวัดฉะเชิงเทรา
พ.ศ. 2534 เป็นครูใหญ่โรงเรียนพระปริยัติธรรมวัดโสธรวราราม ต่อมาเปลี่ยนเป็นอาจารย์ใหญ่โรงเรียนพระปริยัติธรรมวัดโสธรวราราม และล่าสุดเปลี่ยนเป็นผู้อำนวยการโรงเรียนพระปริยัติธรรมวัดโสธรวราราม
พ.ศ. 2547 เป็นอาจารย์ประจำโครงการขยายห้องเรียน มหาวิทยาลัยมหาจุฬาลงกรณราชวิทยาลัย คณะพุทธศาสตร์ วัดโสธรวราราม จังหวัดฉะเชิงเทรา
พ.ศ. 2547 เป็นประธานอนุกรรมการการบริหารโครงการขยายห้องเรียน มหาวิทยาลัยมหาจุฬาลงกรณราชวิทยาลัย คณะพุทธศาสตร์ วัดโสธรวราราม จังหวัดฉะเชิงเทรา
พ.ศ. 2549 เป็นรองประธานกรรมการการบริหารโครงการขยายห้องเรียน มหาวิทยาลัยมหาจุฬาลงกรณราชวิทยาลัย คณะครุศาสตร์ วัดโสธรวราราม จังหวัดฉะเชิงเทรา
พ.ศ. 2549 เป็นประธานกรรมการการบริหารโครงการขยายห้องเรียน มหาวิทยาลัยมหาจุฬาลงกรณราชวิทยาลัย จังหวัดฉะเชิงเทรา
พ.ศ. 2549 เป็นผู้อำนวยการโครงการขยายห้องเรียน มหาวิทยาลัยมหาจุฬาลงกรณราชวิทยาลัย จังหวัดฉะเชิงเทรา
พ.ศ. 2554 เป็นอาจารย์ประจำหลักสูตรครุศาสตร์ สาขาวิชาสังคมศึกษา โครงการขยายห้องเรียน มหาวิทยาลัยมหาจุฬาลงกรณราชวิทยาลัย จังหวัดฉะเชิงเทรา
พ.ศ. 2555 เป็นผู้อำนวยการวิทยาลัยสงฆ์พุทธโสธร มหาวิทยาลัยมหาจุฬาลงกรณราชวิทยาลัย จังหวัดฉะเชิงเทรา
พ.ศ. 2557 เป็นประธานกรรมการประจำวิทยาลัยสงฆ์พุทธโสธร มหาวิทยาลัยมหาจุฬาลงกรณราชวิทยาลัย จังหวัดฉะเชิงเทรา
พ.ศ. 2557 เป็นประธานอนุกรรมการการเงินและทรัพย์สินวิทยาลัยสงฆ์พุทธโสธร มหาวิทยาลัยมหาจุฬาลงกรณราชวิทยาลัย จังหวัดฉะเชิงเทรา
พ.ศ. 2556 เป็นประธานสำนักงานเขตการศึกษาพระปริยัติธรรมแผนกสามัญศึกษา เขต12 สำนักงานพระพุทธศาสนาแห่งชาติ
งานด้านเผยแผ่

พ.ศ. 2526-2530 เป็นพระธรรมทูตในระดับอำเภอเมืองฉะเชิงเทรา
พ.ศ. 2542 เป็นประธานกรรมการจัดพิมพ์หนังสือ 81 ปี พระราชมงคลวุฒาจารย์ ซึ่งเป็นหนังสือเกี่ยวกับประวัติความเป็นมาของวัดโสธรวราราม และประวัติจังหวัดฉะเชิงเทรา
พ.ศ. 2545 เป็นประธานกรรมการจัดพิมพ์หนังสือ คนเด่นเมืองแปดริ้ว ซึ่งเป็นหนังสือเกี่ยวกับประวัติบุคคลที่มีความเด่นในด้านต่าง ๆ ของจังหวัดฉะเชิงเทรา
พ.ศ. 2559 เป็นประธานโครงการขับเคลื่อนหมู่บ้านรักษาศีล 5 คณะสงฆ์อำเภอเมืองฉะเชิงเทรา จังหวัดฉะเชิงเทรา
งานด้านสาธารณสงเคราะห์

ร่วมอุปถัมภ์บริจาคกัปปิยภัณฑ์ ร่วมกับคณะสงฆ์จังหวัดฉะเชิงเทรา และท่านธนบดีผู้มีจิตศรัทธา มอบข้าวสารอาหารแห้ง จำนวน 100 ชุด ช่วยเหลือผู้ได้รับผลกระทบจากการแพร่ระบาดโรคติดเชื้อไวรัสโคโรนา2019 ผู้ยากไร้  ณ วัดสุวรรณาราม(ดอนทอง) (วันที่ 7 พฤษภาคม พ.ศ. 2563)
ร่วมอุปถัมภ์บริจาคกัปปิยภัณฑ์ ร่วมกับคณะสงฆ์จังหวัดฉะเชิงเทรา และท่านธนบดีผู้มีจิตศรัทธา  มอบชุดPPEและน้ำดื่มเพื่อสนับสนุนการทำงานของบุคลากรทางการแพทย์ โรงพยาบาล ใช้สู้ภัยโควิด-19
ร่วมอุปถัมภ์บริจาคกัปปิยภัณฑ์ ร่วมกับคณะสงฆ์จังหวัดฉะเชิงเทรา และท่านธนบดีผู้มีจิตศรัทธา โครงการบ้านปันสุข ให้แก่ผู้ยากไร้ด้อยโอกาส
ร่วมอุปถัมภ์บริจาคกัปปิยภัณฑ์ ร่วมกับคณะสงฆ์จังหวัดฉะเชิงเทรา และท่านธนบดีผู้มีจิตศรัทธา สร้างบ้านให้แก่ผู้ด้อยโอกาสยากไร้
รางวัลเกียรติคุณ

พ.ศ. 2540 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานรางวัลเสาเสมาธรรมจักร ประเภทส่งเสริมการศึกษาพระพุทธศาสนา สาขาการศึกษาพระปริยัติธรรม แผนกสามัญศึกษา ในงานสัปดาห์ส่งเสริมพระพุทธศาสนา
พ.ศ. 2541 ได้รับรางวัลผู้บริหารโรงเรียนพระปริยัติธรรมแผนกสามัญศึกษา ตัวอย่างดีเด่น
พ.ศ. 2542 สมเด็จพระสังฆราชเจ้า กรมหลวงวชิรญาณสังวร ได้ประทานโล่ห์เกียรติคุณ ที่ได้รับการคัดเลือกโรงเรียนพระปริยัติธรรมแผนกสามัญศึกษา ตัวอย่างประจำปี 2542
พ.ศ. 2559 ได้รับปริญญาปรัชญาดุษฎีบัณฑิตกิตติมศักดิ์ (ปริญญาเอกกิตติมศักดิ์เชิดชูเกียรติคุณ) สาขาวิชาการพัฒนาชุมชน จากมหาวิทยาลัยราชภัฏราชนครินทร์
สมณศักดิ์

พ.ศ. 2525 สอบไล่ได้เปรียญธรรม 4 ประโยค มหาเถรสมาคมได้กำหนดลำดับชั้นสมณศักดิ์พัดยศของคณะสงฆ์ไทย ที่ พระมหาสมศักดิ์ ปสนฺโน ป.ธ.4
พ.ศ. 2534 ได้รับพระบรมราชโองการโปรดพระราชทานสมณศักดิ์พระครูสัญญาบัตร มหาเถรสมาคมกำหนดพัดยศสมณศักดิ์ประจำตำแหน่งเป็นพระครูสัญญาบัตรผู้ช่วยเจ้าอาวาสพระอารามหลวงชั้นโท (ผจล.ชท.) ในราชทินนามที่ พระครูพิพิธวิหารกิจ
พ.ศ. 2539 ได้รับพระบัญชาสมเด็จพระสังฆราชโปรดให้เลื่อนชั้นพัดยศสมณศักดิ์พระครูสัญญาบัตร โดยมติเห็นชอบของมหาเถรสมาคม เป็นพระครูสัญญาบัตรผู้ช่วยเจ้าอาวาสพระอารามหลวงชั้นเอก (ผจล.ชอ.) ในราชทินนามเดิม
พ.ศ. 2546 ได้รับพระบรมราชโองการโปรดพระราชทานสัญญาบัตรตั้งสมณศักดิ์พัดยศ ขึ้นเป็นพระราชาคณะชั้นสามัญเปรียญ ในราชทินนามที่ พระปริยัติกิจวิธาน,(สป.)
พ.ศ. 2559 ได้รับพระราชโองการโปรดพระราชทานสัญญาบัตรตั้งสมณศักดิ์ขึ้น เป็นพระราชาคณะชั้นราชในราชทินนามที่ พระราชปริยัติสุนทรบวรสิกขกิจวิธาน มหาคณิสสร บวรสังฆาราม คามวาสี
วัดโสธรนิมิตต์

| วัดโสธรนิมิตต์ |
| --- | --- |

ชื่อสามัญ: วัดโสธรนิมิตต์, สำนักสงฆ์สะแกล้ม, วัดสะแกล้ม, วัดสะพานคู่
ที่ตั้ง: เลขที่ 99 หมู่ที่ 6 ซอยเทศบาลบางปู ซอย 51 ถนนสุขุมวิท ตำบลท้ายบ้านใหม่ อำเภอเมืองสมุทรปราการ จังหวัดสมุทรปราการ 10280
ประเภท: วัดราษฎร์
นิกาย: มหานิกาย
เจ้าอาวาส: พระครูโกศลพัฒนากร (สุวิชชา ปญฺญาทีโป)
 สถานีย่อยพระพุทธศาสนา
วัดโสธรนิมิตต์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านคลองหลวง 2 ตำบลท้ายบ้านใหม่ อำเภอเมืองสมุทรปราการ จังหวัดสมุทรปราการ ที่ดินที่ตั้งวัดมีเนื้อที่ 8 ไร่ 2 งาน 31 ตารางวา ปัจจุบันพระครูโกศลพัฒนากร (สุวิชชา ปญฺญาทีโป) ดำรงตำแหน่งเจ้าอาวาส
วัดโสธรนิมิตต์ได้รับอนุญาตให้สร้างวัดเมื่อวันที่ 14 ตุลาคม พ.ศ. 2519 โดยมีนางแม้น บุญประคอง และนางสนอง เล้าพานิช บริจาคที่ดิน และนายอุดม บุญประคอง บุตรนางแม้น ดำเนินการสร้างวัด ต่อมาเมื่อสร้างวัดเสร็จ กระทรวงศึกษาธิการได้ประกาศตั้งเป็นวัดเมื่อวันที่ 25 มีนาคม พ.ศ. 2520 วัดได้รับพระราชทานวิสุงคามสีมาครั้งหลังเมื่อวันที่ 18 ธันวาคม พ.ศ. 2557
เดิมชาวบ้านในละแวกนั้นเรียกวัดโสธรนิมิตต์ว่า สำนักสงฆ์สะแกล้ม บางครั้งเรียกว่า วัดสะแกล้ม เนื่องจากพื้นที่บริเวณวัดนอกจากจะเป็นที่ลุ่มแล้วยังเป็นป่าสะแกจำนวนมาก บางครั้งชาวบ้านละแวกใกล้เคียงก็เรียก วัดสะพานคู่ ตามซอยเข้าวัดมีสะพานคู่กัน สำหรับชื่อปัจจุบันของวัด สมเด็จพระสังฆราชได้ประทานนามว่า "วัดโสธรนิมิตต์" เนื่องจากนางแม้นเห็นนิมิตเป็นพระพุทธโสธร จึงเกิดศรัทธาสร้างวัดขึ้น
วัดไตรสามัคคี (จังหวัดสมุทรปราการ)

| วัดไตรสามัคคี |
| --- | --- |

ที่ตั้ง: ตำบลบางเมือง อำเภอเมืองสมุทรปราการ จังหวัดสมุทรปราการ
ประเภท: วัดราษฎร์
นิกาย: มหานิกาย
เจ้าอาวาส: พระครูกัลยาณธรรมาภรณ์
 สถานีย่อยพระพุทธศาสนา
วัดไตรสามัคคี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเมือง อำเภอเมืองสมุทรปราการ จังหวัดสมุทรปราการ มีเนื้อที่ 12 ไร่ 3 งาน เป็นวัดพัฒนาตัวอย่างที่มีผลงานดีเด่น ประจำปี พ.ศ. 2519
เริ่มก่อตั้งเป็นสำนักสงฆ์เมื่อ พ.ศ. 2414 ได้รับอนุญาตให้สร้างขึ้นเมื่อวันที่ 12 มิถุนายน พ.ศ. 2515 โดยมีนายจวง อ้นโต นางสาวศรีประไพ นางสาวศรีประภา เพ็ชรสมุทร ร่วมกันบริจาคที่ดิน นายจวง อ้นโต เป็นผู้ดำเนินการสร้าง กระทรวงศึกษาธิการประกาศตั้งเป็นวัดเมื่อวันที่ 26 มีนาคม พ.ศ. 2516 ชื่อของวัดมาจากการที่มีผู้บริจาคที่ดินสามราย วัดได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2521 โดยมีพระครูสมุทรบุญญาธร เจ้าอาวาสวัดสวนส้ม เป็นผู้ริเริ่มในการจัดตั้งการศึกษา ทางวัดได้เปิดสอนพระปริยัติธรรม (บาลี) โดยเริ่มมาตั้งแต่ พ.ศ. 2515 นอกจากนี้ยังให้ราชการสร้างโรงเรียนในที่ดินของวัดด้วย
ปูชนียวัตถุและสิ่งศักดิ์สิทธิ์ในวัด เช่น พระพิฆเณศ เนื้อสำริดองค์ใหญ่ที่สุดในสมุทรปราการ พระราหูร่างเทพเต็มองค์ทรงครุฑ พระราหูร่างยักษ์ครึ่งองค์ พระทันใจปางพระพุทธไสยาสน์หรือปางโปรดอสุรินทราหู พระพุทธโสธรจำลองประดิษฐานในศาลาวัด วัดมีศาลาการเปรียญ 1 หลังเป็นศาลา 2 ชั้น กว้าง 16 เมตร ยาว 32 เมตร
วัดคลองชวดลากข้าว

| วัดคลองชวดลากข้าว |
| --- | --- |

ชื่อสามัญ: วัดคลองชวดลากข้าว, วัดชวดลากข้าว
ที่ตั้ง: เลขที่ 5 หมู่ที่ 16 ซอยวัดชวดลากข้าว (แยกซอยกิ่งแก้ว 11) ถนนกิ่งแก้ว ตำบลบางพลีใหญ่ อำเภอบางพลี จังหวัดสมุทรปราการ 10540
ประเภท: วัดราษฎร์
นิกาย: มหานิกาย
พระประธาน: หลวงพ่อชนะชัย
เจ้าอาวาส: พระครูสิริปัญญานุโยค (ปัญญา ป.ธ.๕)
 สถานีย่อยพระพุทธศาสนา
วัดคลองชวดลากข้าว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 16 บ้านวัดใหม่ ตำบลบางพลีใหญ่ อำเภอบางพลี จังหวัดสมุทรปราการ ที่ดินที่ตั้งวัดมีเนื้อที่ 9 ไร่ โฉนดที่ดินเลขที่ 2057
วัดคลองชวดลากข้าวได้รับอนุญาตให้สร้างเมื่อวันที่ 24 พฤษภาคม พ.ศ. 2521 โดยมีนายสุข สังข์คง เป็นผู้ถวายที่ดินและดำเนินการสร้างวัด กระทรวงศึกษาธิการได้ประกาศตั้งเป็นวัดเมื่อวันที่  23 พฤศจิกายน พ.ศ. 2525 ได้ชื่อตามท้องที่ตั้งวัด และได้รับพระราชทานวิสุงคามสีมาเมื่อวันที่ 1 พฤศจิกายน พ.ศ. 2533 เขตวิสุงคามสีมากว้าง 30 เมตร ยาว 60 เมตร เจ้าอาวาสนับตั้งแต่เริ่มสร้างวัดขึ้นเมื่อ พ.ศ. 2520 เป็นต้นมา
พื้นที่วัดเป็นที่ราบลุ่ม แวดล้อมไปด้วยที่เอกชนและคลอง อาคารเสนาสนะในวัดได้แก่ อุโบสถ มีพระประธานนามว่า หลวงพ่อชนะชัย หน้าตักกว้าง 3 ศอก 9 นิ้ว สูง 3 เมตร อัญเชิญมาจากจังหวัดสุพรรณบุรี กุฏิสงฆ์ จำนวน 2 หลัง ส่วนมากเป็นอาคารคอนกรีตเสริมเหล็ก ศาลาการเปรียญ กว้าง 12 เมตร ยาว 24 เมตร สร้างเมื่อ พ.ศ. 2521 ศาลากลางน้ำ 1 หลัง และศาลาท่าน้ำ 1 หลัง
วัดอุดมธรรมวิมุตติ

| วัดอุดมธรรมวิมุตติ |
| --- | --- |

ชื่อสามัญ: วัดอุดมธรรมวิมุตติ, วัดอุดมธรรมโปษะกฤษณะวราราม
ที่ตั้ง: แขวงทวีวัฒนา เขตทวีวัฒนา กรุงเทพมหานคร
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดอุดมธรรมวิมุตติ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในแขวงทวีวัฒนา เขตทวีวัฒนา กรุงเทพมหานคร
วัดอุดมธรรมวิมุตติ เดิมมีชื่อว่า วัดอุดมธรรมโปษะกฤษณะวราราม ก่อตั้งขึ้นด้วยศรัทธาของศาสตราจารย์นายแพทย์อุดม โปษะกฤษณะ ถวายที่ดินจำนวน 3 ไร่ 2 งาน แด่พระราชพิพัฒนาทร (ถาวร จิตฺตถาวโร) ผู้ช่วยเจ้าอาวาสวัดปทุมวนารามราชวรวิหาร เมื่อ พ.ศ. 2534 จึงได้นามวัดเดิมตามผู้ถวายที่ดิน วัดได้มีการพัฒนาปรับปรุงพื้นที่และสร้างเสนาสนะตามลำดับ เพื่อให้เป็นสถานที่สัปปายะในการปฏิบัติธรรมของพระสงฆ์ เป็นที่บำเพ็ญกุศลของประชาชนทั่วไป ปัจจุบันมีพระครูสังฆวิชัย (ชัยวัฒน์) เป็นประธานสงฆ์ดูแลประจำ อีกทั้งบรรดาทายาทของศาสตราจารย์นายแพทย์อุดม โปษะกฤษณะได้พร้อมใจกันจัดกฐินสามัคคีเพื่อทอดถวายเพื่อซื้อที่ดินเพิ่มเติมให้ครบ 6 ไร่ นายอภิราม โปษะกฤษณะได้ขออนุญาตสร้างวัด กระทรวงศึกษาธิการได้ประกาศตั้งเป็นวัดที่ถูกต้องตามกฎหมายเมื่อวันที่ 26 ตุลาคม พ.ศ. 2563 โดยใช้นามวัดว่า "วัดอุดมธรรมวิมุตติ" อันมีความหมายว่า "วัดที่อุดมสมบูรณ์ไปด้วยธรรมของการหลุดพ้น"
รายนามเจ้าอาวาส

พระครูสังฆวิชัย (ไชยวัฒน์ อภิวฑฺฒโน)
วิทยาลัยเทคนิคนครโคราช

| --- | --- |
ชื่อย่อ: NKTC
คติพจน์: มีวินัย ใฝ่เรียนรู้ คู่คุณธรรม
ประเภท: รัฐบาล - วิทยาลัย  สังกัดสำนักงานคณะกรรมการการอาชีวศึกษา กระทรวงศึกษาธิการ
สถาปนา: 1 มิถุนายน พ.ศ. 2523 (44 ปี)
ที่ตั้ง: เลขที่ 47 หมู่ที่ 3 ตำบลหมื่นไวย  อำเภอเมือง จังหวัดนครราชสีมา
เว็บไซต์: เว็บไซต์ทางการ
วิทยาลัยเทคนิคนครโคราช เดิมคือ วิทยาลัยสารพัดช่างนครราชสีมา ตั้งอยู่ที่เลขที่ 47 หมู่ที่ 3 ตำบลหมื่นไวย อำเภอเมือง จังหวัดนครราชสีมา และเปิดสอน 3 หลักสูตร คือ ปวช. และปวส.
ข้อมูลทั่วไป > สีประจำของวิทยาลัย

สีแดงเลือดหมู
สีขาว
ข้อมูลทั่วไป > ค่านิยม

มีวินัย ใฝ่ความรู้ คู่คุณธรรม
หลักสูตรเปิดสอน

| หลักสูตรที่เปิดสอนและสาขาวิชาของวิทยาลัยเทคนิคนครโคราช> ภาควิชา | หลักสูตรที่เปิดสอนและสาขาวิชาของวิทยาลัยเทคนิคนครโคราช> ประกาศนียบัตรวิชาชีพ (ปวช.) | หลักสูตรที่เปิดสอนและสาขาวิชาของวิทยาลัยเทคนิคนครโคราช> ประกาศนียบัตรวิชาชีพชั้นสูง (ปวส.) | หลักสูตรที่เปิดสอนและสาขาวิชาของวิทยาลัยเทคนิคนครโคราช>  |
| --- | --- | --- | --- |
| ภาคปกติ |  ประเภทวิชาอุตสาหกรรม สาขาวิชาช่างยนต์  สาขาวิชาช่างเชื่อมโลหะ  สาขาวิชาช่างไฟฟ้ากำลัง  สาขาวิชาช่างอิเล็กทรอนิกส์ ประเภทวิชาพาณิชยกรรม สาขาวิชาการบัญชี  สาขาวิชาคอมพิวเตอร์ธุรกิจ ประเภทวิชาศิลปกรรม สาขาวิชาศิลปการดนตรี |  ประเภทวิชาอุตสาหกรรม สาขางานเทคนิคยานยนต์  สาขางานไฟฟ้ากำลัง  สาขางานเครื่องทำความเย็นและปรับอากาศ  สาขางานอิเล็กทรอนิกส์อุตสาหกรรม ประเภทวิชาพาณิชยกรรม สาขาวิชาการบัญชี  สาขาวิชาคอมพิวเตอร์ธุรกิจ |  |
วัดธรรมคุณาราม

| วัดธรรมคุณาราม |
| --- | --- |

ชื่อสามัญ: วัดธรรมคุณาราม, วัดหลวงพ่อเต่า
ที่ตั้ง: ถนนเลียบคลองพิทยาลงกรณ์ แขวงท่าข้าม เขตบางขุนเทียน กรุงเทพมหานคร 10150
ประเภท: วัดราษฎร์
นิกาย: มหานิกาย
เจ้าอาวาส: พระครูพัฒนธรรมคุณ (รังสรรค์ สนฺติกโร)
 สถานีย่อยพระพุทธศาสนา
วัดธรรมคุณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงท่าข้าม เขตบางขุนเทียน กรุงเทพมหานคร ที่ดินตั้งวัดมีเนื้อที่ 50 ไร่ อาณาเขตทิศเหนือยาว 196 เมตร ติดกับคูและที่ดินเอกชน ทิศตะวันออกยาว 362 เมตร ติดต่อกับคลองขุนราชพินิจใจ ทิศใต้ยาว 196 เมตร ติดต่อกับถนนเลียบคลองพิทยาลงกรณ์ และทิศตะวันตกยาว 362 เมตร ติดต่อกับที่ดินเอกชน
วัดธรรมคุณารามได้รับอนุญาตให้สร้างวัดเมื่อวันที่ 18 พฤศจิกายน พ.ศ. 2508 โดยมีนาวาเอก ช่วง สุขชัย อรุณรังษี เป็นผู้ดำเนินการสร้างวัดในที่ดินซึ่งนายณรงค์และนางอำไพ รักธงไทย ซื้อถวาย กระทรวงศึกษาธิการประกาศตั้งเป็นวัดอย่างถูกต้องตามกฎหมายเมื่อวันที่ 1 กรกฎาคม พ.ศ. 2514 โดยได้ขนานนามวัดเพื่อเป็นเกียรติอนุสรณ์แก่พระครูธรรมวิริยคุณ (หลวงพ่อเต่า) ซึ่งคณะผู้สร้างวัดเลื่อมใสศรัทธา โดยมหาเถรสมาคมได้พิจารณานำคำแรกและคำสุดท้ายของนามสมณศักดิ์ ต่อเข้ากับคำว่า อาราม มาใช้เป็นนามของวัด วัดได้รับพระราชทานวิสุงคามสีมาเมื่อวันที่ 16 ตุลาคม พ.ศ. 2528
อาคารเสนาสนะประกอบด้วยอุโบสถ กว้าง 8 เมตร ยาว 12 เมตร สร้างเมื่อ พ.ศ. 2514 กุฏิสงฆ์ จำนวน 3 หลัง เป็นอาคารคอนกรีต ศาลาการเปรียญ กว้าง 24 เมตร ยาว 24 เมตร สร้างเมื่อ พ.ศ. 2511 เป็นอาคารไม้ 4 มุข ใต้ถุนโปร่ง
ท่าอากาศยานนานาชาติเสียมราฐ

สำหรับท่าอากาศยานใหม่ที่มาทดแทน ดูที่ ท่าอากาศยานนานาชาติเสียมราฐ–อังกอร์
ท่าอากาศยานนานาชาติเสียมราฐ (เขมร: អាកាសយានដ្ឋានអន្តរជាតិសៀមរាបអង្គរ; อากาสยานฐานอนฺตรชาติเสียมราบ; อังกฤษ: Siem Reap International Airport, ฝรั่งเศส: Aéroport International De Siem Reap) คือสนามบินที่ตั้งอยู่ในจังหวัดเสียมราฐ มีขนาดใหญ่เป็นอันดับสองของประเทศกัมพูชาตามท่าอากาศยานนานาชาติพนมเปญ ท่าอากาศยานเสียมราฐเลิกการดำเนินงานทั้งหมดและปิดตัวลงในเดือนตุลาคม ค.ศ. 2023 หลังการดำเนินงานทั้งหมดโอนย้ายไปยังท่าอากาศยานนานาชาติเสียมราฐ–อังกอร์ที่ใหม่กว่า
รายชื่อสายการบิน

ปัจจุบันการดำเนินการทั้งหมดถูกโอนย้ายไปยังท่าอากาศยานนานาชาติเสียมราฐ–อังกอร์ตั้งแต่วันที่ 15 ตุลาคม ค.ศ. 2023
สถิติ

| ปี | จำนวนผู้โดยสาร | จำนวนเที่ยวบิน |
| --- | --- | --- |

| 2012 | 2,223,029 | 26,248 |
| 2013 | 2,663,337 | 31,590 |
| 2014 | 3,018,669 | 35,696 |
| 2015 | 3,296,513 | 37,296 |
| 2016 | 3,478,300 | 37,698 |
| 2017 | 4,209,000 | 43,568 |
| 2018 | 4,480,000 | 44,314 |
| 2019 | 3,926,000 | 39,750 |
| 2020 | 619,000 | 7,751 |
| 2021 | 2,000 | 161 |
| 2022 | 372,000 | 4,773 |
ดูเพิ่ม

ท่าอากาศยานนานาชาติเสียมราฐ–อังกอร์
แหล่งข้อมูลอื่น

Siem Reap-Angkor International Airport official website เก็บถาวร 2013-10-08 ที่ เวย์แบ็กแมชชีน (อังกฤษ)
| ด ค กท่าอากาศยานในประเทศกัมพูชา |
| --- | --- |
นานาชาติ:  พนมเปญ  เสียมราฐ–อังกอร์  พระสีหนุ 
ในประเทศ:  รัตนคีรี  พระตะบอง  กำปงจาม  กำปงชนัง  กำปอต  เกาะกง  กระกอร์  กระแจะ  มณฑลคีรี  ตะแบงมีชัย 
กำลังก่อสร้าง:  เตโชตาเขมา  ดาราสาคร 
ยุติการใช้งาน:  เสียมราฐ  สตึงแตรง
วัดพรหมรังษี (เขตบางขุนเทียน)

| วัดพรหมรังษี |
| --- | --- |


ที่ตั้ง: ถนนแสมดำ แขวงแสมดำ เขตบางขุนเทียน กรุงเทพมหานคร 10150
ประเภท: วัดราษฎร์
นิกาย: มหานิกาย
เจ้าอาวาส: พระครูพรหมสราภิรักษ์
 สถานีย่อยพระพุทธศาสนา
วัดพรหมรังษี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงแสมดำ เขตบางขุนเทียน กรุงเทพมหานคร มีที่ดินตั้งวัด 14 ไร่ อาณาเขตทิศเหนือยาวประมาณ 5 เส้น ทิศตะวันออกยาว 3 เส้น ทิศใต้ยาว 1 เส้น 15 วา และทิศตะวันตกยาว 3 เส้น
วัดพรหมรังษีได้รับอนุญาตให้สร้างวัดเมื่อวันที่ 15 กรกฎาคม พ.ศ. 2519 โดยนายเชื่อมและนางหุ่น เหมือนวัดไทร เป็นผู้ถวายที่ดินและดำเนินการสร้างวัด กระทรวงศึกษาธิการประกาศตั้งเป็นวัดที่ถูกต้องตามกฎหมายเมื่อวันที่ 26 ตุลาคม พ.ศ. 2520 เนื่องจากวัดตั้งอยู่ที่บ้านพรมแดนซึ่งเป็นเขตติดต่อระหว่างกรุงเทพมหานครกับจังหวัดสมุทรสาครจึงได้นำส่วนหนึ่งของชื่อหมู่บ้านดังกล่าวมารวมในชื่อวัด วัดได้รับพระราชทานวิสุงคามสีมาเมื่อวันที่ 21 ธันวาคม พ.ศ. 2522 เขตวิสุงคามสีมากว้าง 20 เมตร ยาว 40 เมตร วัดได้รับพระราชทานวิสุงคามสีมาครั้งหลังเมื่อวันที่ 12 พฤศจิกายน พ.ศ. 2553
พื้นที่ตั้งวัดเป็นที่ราบลุ่ม อาคารเสนาสนะมีกุฏิสงฆ์จำนวน 5 หลัง เป็นอาคารไม้ 4 หลัง และอาคารครึ่งตึกครึ่งไม้ 1 หลัง วิหารกว้าง 16 เมตร ยาว 36 เมตร เป็นอาคารไม้ ทางวัดยังได้จัดสร้างองค์ท้าวเวสสุวรรณโณ (เทพเจ้าไฉ่ซิงเอี๊ย) ปางท้าวจตุโลกบาล สูง 5.70 เมตร 1 องค์ (รวมฐาน) 4 เศียร พร้อมกับองค์ทวารบาล (ยักษ์รักษาประตูวัด) 2 องค์ สูง 2.90 เมตร (รวมฐาน) ประดิษฐานหน้าซุ้มประตู
โรงเรียนวชิรธรรมโศภิต

| โรงเรียนวชิรธรรมโศภิต Wachirathamsopit School |
| --- | --- |

ที่ตั้ง

หมู่ 4 ตำบลบางครก อำเภอบ้านแหลม จังหวัดเพชรบุรี 76110
ข้อมูล
ชื่ออื่น: ว.ศ. (w.s.)
ประเภท: โรงเรียนรัฐบาล
สถาปนา: 11 มีนาคม พ.ศ. 2520
หน่วยงานกำกับ: สำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1076370267
ระดับปีที่จัดการศึกษา: มัธยมศึกษา
เพลง: เพลงมาร์ชโรงเรียนวชิรธรรมโศภิต
เว็บไซต์: เว็บไซต์โรงเรียนวชิรธรรมโศภิต
โรงเรียนวชิรธรรมโศภิต เป็นโรงเรียนรัฐบาลในสังกัดสำนักงานเขตพื้นที่การศึกษามัธยมศึกษาประเภทโรงเรียนมัธยมศึกษาขนาดกลาง ซึ่งเปิดสอนในระดับชั้นมัธยมศึกษาตอนต้นและตอนปลาย ตั้งอยู่ที่ตำบลบางครก อำเภอบ้านแหลม จังหวัดเพชรบุรี
13°11′12″N 99°56′43″E﻿ / ﻿13.18667°N 99.94528°E﻿ / 13.18667; 99.94528
ประวัติโรงเรียน

โรงเรียนวชิรธรรมโศภิต ก่อตั้งขึ้นเมื่อวันที่ 11 มีนาคม พ.ศ. 2520 พระครูวชิรธรรมโศภิต (อดีตเจ้าอาวาสวัดปากคลอง) และเจ้าคณะอำเภอบ้านแหลม ได้มอบที่ดินของวัดปากคลองจำนวนทั้งสิ้น 35 ไร่ ในการจัดตั้งโรงเรียน ดังนั้นทางอำเภอบ้านแหลมและประชาชนในพื้นที่ จึงเสนอขอให้ชื่อโรงเรียนว่า โรงเรียนวชิรธรรมโศภิต ตามสมณศักดิ์ของท่านพระครูวชิรธรรมโศภิต ทั้งนี้เพื่อเป็นอนุสรณ์แก่อนุชนรุ่นหลังและเพื่อเป็นการประกาศเกียรติคุณของท่านที่ได้ประกอบคุณความดีไว้ ณ โรงเรียนแห่งนี้
โดยได้เปิดรับนักเรียนชั้นมัธยมศึกษาปีที่ 1 (ม.ศ. 1) จำนวน 2 ห้องเรียน รวม 90 คน เปิดเรียนครั้งแรกที่อาคาร 1 (ศุทธาลัยอุทิศ) บริเวณภายในวัดปากคลองเมื่อวันที่ 2 มิถุนายน พ.ศ. 2520
วันที่ 24 กันยายน พ.ศ. 2522 ได้ย้ายนักเรียนทั้งหมดจากอาคาร 1 (ศุทธาลัยอุทิศ) บริเวณโรงเรียนวัดปากคลอง มาเรียนที่อาคารชั่วคราวของโรงเรียน
วันที่ 23 กรกฎาคม พ.ศ. 2523 ได้ย้ายนักเรียนทั้งหมดจากอาคารชั่วคราวมาเรียนที่อาคารเรียนถาวร (แบบ ๑๐๖ ต.) และในวันที่ 16 พฤษภาคม พ.ศ. 2537 โรงเรียนได้เริ่มรับนักเรียนชั้นมัธยมศึกษาตอนปลายเป็นรุ่นแรกจนถึงปัจจุบัน
สัญลักษณ์ประจำโรงเรียน

ปรัชญา: คุณธรรมแข็ง  แกร่งวิชา  พัฒนาท้องที่  เพิ่มศักดิ์ศรีชาววชิรธรรม
อักษรย่อโรงเรียน: ว.ศ.
สีประจำโรงเรียน :
สีฟ้า
สีน้ำเงิน
เพลงประจำโรงเรียน: เพลงมาร์ชโรงเรียนวชิรธรรมโศภิต
เกียรติประวัติโรงเรียน

พ.ศ. 2527 - โรงเรียนได้รับคัดเลือกให้เข้าโรงเรียนในโครงการ ปรับปรุงโรงเรียนมัธยมศึกษาขนาดเล็ก รุ่นที่ 3
พ.ศ. 2528 - โรงเรียนได้รับคัดเลือกให้เข้าโครงการส่งเสริมสุข ภาพอนามัยในโรงเรียน
พ.ศ. 2529 - โรงเรียนได้สร้างหอพระและจัดสร้างพระประจำโรงเรียน
พ.ศ. 2532 - โรงเรียนได้รับคัดเลือกให้เข้าโครงการโรงเรียนมัธยมศึกษาเพื่อพัฒนาคุณภาชีวิตและสังคม (มพชส.)
พ.ศ. 2533
โรงเรียนได้รับคัดเลือกให้เป็นโรงเรียนพระราชทาน
ได้รับโล่การจัดกิจกรรมวันแม่ดีเด่น จากสภาสังคมสงเคราะห์สตรีแห่งชาติ
พ.ศ. 2534 - โรงเรียนจริยศึกษาดีเด่น
พ.ศ. 2535 - โรงเรียนได้รับรางวัลห้องสมุดดีเด่น
พ.ศ. 2536
โรงเรียนได้รับรางวัลการจัดการเรียนการสอน วิทยาศาสตร์ดีเด่น ของ สสวท. ระดับภาคกลาง
โรงเรียนได้รับการคัดเลือกจากสำนักนายกรัฐมนตรี  ให้เป็น โรงเรียนพัฒนาการใช้แหล่งน้ำขนาดเล็กดีเด่น ระดับโรงเรียนมัธยมศึกษาของภาคกลาง
พ.ศ. 2537 - โรงเรียนได้รับการคัดเลือกจากโครงการธิงค์เอิธซ์ และกระทรวงศึกษาธิการตามโครงการพัฒนาสิ่งแวดล้อมดีเด่น
พ.ศ. 2538
โรงเรียนได้รับการคัดเลือกจากกรมสามัญศึกษา  เป็นโรงเรียนที่มีสิ่งแวดล้อมดีเด่น ระดับมาตรฐานเหรียญทอง
ได้รับรางวัลชนะเลิศผลงานสิ่งประดิษฐ์จากคณะกรรมการการส่งเสริมและประสานงานเยาวชนแห่งชาติ
พ.ศ. 2539 - ได้รับการคัดเลือกจากกรมสามัญศึกษา ให้เป็นโรงเรียนขยายโอกาสดีเด่น ของเขตการศึกษา 5 และผู้บริหารได้รับทุนศึกษาดูงานทประเทศออสเตรเลีย และนิวซีแลนด์
พ.ศ. 2540
ได้รับการคัดเลือกจากกรมสามัญศึกษา ให้เป็นโรงเรียนในโครงการโรงเรียนเพื่อพัฒนาคุณภาพชีวิตและสังคม
ได้รับการคัดเลือกจากกรมสามัญศึกษา ให้เป็นโรงเรียนที่มีห้องสมุดมาตรฐานตามโครงการห้องสมุด กาญจนาภิเษกดีเด่น
ได้รับการคัดเลือกจากสถาบันพัฒนาผู้บริหาร ให้เป็นโรงเรียนต้นแบบการจัดระบบบริหารเชิงคุณภาพ
ได้รับคัดเลือกจากสำนักงานวัฒนธรรมแห่งชาติ ให้เป็นโรงเรียนนำร่อง ในการจัดตั้งสภาวัฒนธรรมระดับตำบล
ผู้บริหารโรงเรียน  ได้รับการคัดเลือกให้เป็นผู้บริหารดีเด่น ของสมาคมผู้บริหารโรงเรียนมัธยมศึกษาแห่งประเทศไทย (สบมท.)
พ.ศ. 2541 - ได้รับคัดเลือกจากกรมสามัญศึกษาให้เป็นโรงเรียนมาตรฐานดีเด่นขนาดกลาง
พ.ศ. 2542
ได้รับรางวัลชนะเลิศสถานศึกษาดีเด่นโครงการสู้ภัยเศรษฐกิจของ กระทรวงศึกษาธิการ
ได้รับคัดเลือกจากกระทรวงศึกษาธิการ ให้เป็นโรงเรียนสีขาวเฉลิมพระเกียรติปลอดยาเสพติด ประจำปี พ.ศ. 2542
พ.ศ. 2543
ได้รับพระราชทานเสาเสมาทองจากสมเด็จพระเทพรัตนราชสุดา สยามบรมราชกุมารี ในฐานะที่เป็นสถาบันที่ส่งเสริมพระพุทธศาสนาดีเด่น
ได้รับคัดเลือกเป็นตัวแทนจังหวัดประเมินโรงเรียนพระราชทาน ได้รางวัลรองชนะเลิศระดับเขต
พ.ศ. 2544
ได้รับรางวัลชนะเลิศกลุ่มเยาวชนที่ทำประโยชน์ต่อชุมชน
ได้รับรางวัลชนะเลิศครอบครัวอบอุ่นจาก  สนง. คณะกรรมการวัฒนธรรมแห่งชาติ
ได้รับรางวัชชนะเลิศครอบครัวอบอุ่นจาก สนง. คณะกรรมการวัฒนธรรมแห่งชาติ
ได้รับรางวัลปฏิรูปการศึกษาดีเด่นขอกรมสามัญศึกษา
ได้รับรางวัลพัฒนา Modern School  Network (MSN) ของสถาบันพัฒนาผู้บริหาร
ผู้บริหารโรงเรียน ได้รับการคัดเลือกให้เป็นผู้ปฏิบัติหน้าที่ดีเด่น ในการป้องกันและแก้ปัญหาพฤติกรรม นักเรียนในโรงเรียน ระดับประเทศ ประจำปีการศึกษา  2544
พ.ศ. 2545
ได้รับรางวัลโรงเรียนคุณธรรม ส่งเสริมจริยธรรม  และการทำความดีของเยาวชนจาก พอ.อ.ชวลิต ยงใจยุทธ ซึ่งดำเนินการโดยมูลนิธิเพื่อสังคมไทย และสนับสนุนโดยหนังสือพิมพ์เส้นทางเศรษฐกิจ
ได้รับคัดเลือกให้นำเสนอโครงการ “โรงเรียนสร้างสรรค์สิ่งแวดล้อมดีเด่น เฉลิมพระเกียรติ” ของสมาคมสร้างสรรค์ไทย ประจำปี พ.ศ. 2545
แหล่งข้อมูลอื่น

เว็บไซต์โรงเรียนวัดวชิรธรรมโศภิต เก็บถาวร 2016-03-04 ที่ เวย์แบ็กแมชชีน
โรงเรียนวชิรธรรมโศภิต ที่เฟซบุ๊ก
สภานักเรียนโรงเรียนวชิรธรรมโศภิต ที่เฟซบุ๊ก
วัดเจริญธรรมาราม (กรุงเทพมหานคร)

| วัดเจริญธรรมาราม |
| --- | --- |


ชื่อสามัญ: วัดเจริญธรรมาราม, วัดศูนย์
ที่ตั้ง: ซอยสายไหม 7 ถนนสายไหม แขวงสายไหม เขตสายไหม กรุงเทพมหานคร 10220
ประเภท: วัดราษฎร์
นิกาย: มหานิกาย
เจ้าอาวาส: พระครูพิหารธรรมาทร (ธีรชัย)
 สถานีย่อยพระพุทธศาสนา
วัดเจริญธรรมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงสายไหม เขตสายไหม กรุงเทพมหานคร มีที่ดินตั้งวัด 10 ไร่ 1 งาน 8 ตารางวา ปัจจุบันมีพระครูพิหารธรรมาทร (ธีรชัย) เป็นเจ้าอาวาส
วัดเจริญธรรมารามเป็นวัดที่สร้างขึ้นเพื่อให้เป็นศูนย์การศึกษาและปฏิบัติธรรมทางพุทธศาสนา ดำเนินการสร้างวัดขึ้นโดยคณะกรรมการมูลนิธิการศึกษาพระอภิธรรม มอบหมายให้นายเทียม อุ่มบางตลาด รับดำเนินการขออนุญาตสร้างวัด เดิมได้รับการบริจาคที่ดินให้สร้างวัดเนื้อที่ 4 ไร่ จากนายประสิทธิ์ นายเฉลียว และนายสมบัติ ทองแจ้ง และชาวบ้านบริจาคเงินซื้อเพิ่มเติมอีก 3 ไร่ 1 งาน ได้รับอนุญาตให้สร้างวัดเมื่อวันที่ 22 พฤศจิกายน พ.ศ. 2520 กระทรวงศึกษาธิการประกาศตั้งเป็นวัดโดยถูกต้องตามกฎหมายเมื่อวันที่ 26 มิถุนายน พ.ศ. 2521 ตั้งชื่อวัดว่า "วัดเจริญธรรมาราม" ซึ่งสะท้อนความหมายตรงวัตถุประสงค์การสร้างวัด คือ "วัดที่ให้การศึกษาพระธรรมวินัยเจริญยิ่งขึ้น" วัดได้รับพระราชทานวิสุงคามสีมาเมื่อวันที่ 5 พฤศจิกายน พ.ศ. 2525 เขตวิสุงคามสีมากว้าง 10 เมตร ยาว 20 เมตร ด้านการศึกษา ทางวัดเปิดสอนพระปริยัติธรรมตั้งแต่ พ.ศ. 2515 ก่อนที่จะประกาศตั้งวัด
พื้นที่ตั้งวัดเป็นที่ราบลุ่มท่ามกลางทุ่งนา ทางวัดได้ถมที่ให้สูงขึ้นตามลำดับตลอดมา มีถนนซึ่งแยกมาจากถนนพหลโยธินเข้าถึงวัด อาคารเสนาสนะมีอุโบสถกว้าง 4 เมตร ยาว 9 เมตร สร้างเมื่อ พ.ศ. 2519 เป็นอาคารไม้พออาศัยทำสังฆกรรมได้ ปัจจุบันมีอุโบสถหลังใหม่สร้างเมื่อ พ.ศ. 2532 กุฏิสงฆ์จำนวน 11 หลังซึ่งมีทั้งอาคารคอนกรีต อาคารครึ่งตึกครึ่งไม้ และอาคารไม้ทั้งหลัง ศาลาการเปรียญ และอาคารเรียนพระปรัยัติธรรม ปูชนียวัตถุมีพระประธานปางพุทธกวัก นามว่า เอหิภิกขุ
วัดสังฆทาน

| วัดสังฆทาน |
| --- | --- |

ชื่อสามัญ: วัดสังฆทาน, วัดศาริโข
ที่ตั้ง: เลขที่ 100/1 หมู่ที่ 3 ซอยบางไผ่ ซอย 17 ถนนบางไผ่พัฒนา ตำบลบางไผ่ อำเภอเมืองนนทบุรี จังหวัดนนทบุรี 11000
ประเภท: วัดราษฎร์
นิกาย: มหานิกาย
เจ้าอาวาส: พระครูปลัด ไพรินทร์ สิริวฑฺฒโน
 สถานีย่อยพระพุทธศาสนา
วัดสังฆทาน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านบางไผ่ใหญ่ ตำบลบางไผ่ อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 25 ไร่ ปัจจุบันพระครูปลัด ไพรินทร์ สิริวฑฺฒโน ดำรงตำแหน่งเจ้าอาวาส
ประวัติ

สันนิษฐานกันว่าวัดสังฆทานเดิมชื่อ วัดศาริโข สร้างขึ้นในสมัยอยุธยาตอนปลายโดยช่างที่มีความชำนาญตามแบบลังกาวงศ์ในสมัยสุโขทัย โดยพิจารณาจากพุทธลักษณะขององค์หลวงพ่อโตซึ่งเป็นพระพุทธรูปปางมารวิชัยศิลปะแบบอู่ทอง กระเบื้องเชิงชายหรือกระเบื้องหน้าอุดของหลังคาอุโบสถหลังเก่า และอิฐที่สร้างองค์พระกับฐานอุโบสถ ต่อมาวัดขาดผู้ทะนุบำรุงจนกลายเป็นวัดร้างกลางสวนผลไม้ แต่ชาวบ้านยังคงเข้ามาสักการะหลวงพ่อโตและนิมนต์พระสงฆ์จากละแวกใกล้เคียงมาเพื่อถวายสังฆทานเป็นประจำจนเรียกขานกันติดปากว่า "วัดสังฆทาน" จากนั้นหลวงพ่อสนอง กตปุญโญ ได้เดินทางมาพบวัดเมื่อ พ.ศ. 2511 และร่วมกับพระเณรและชาวบ้านดำเนินการบูรณะพัฒนาเมื่อ พ.ศ. 2517 กระทรวงศึกษาธิการได้ประกาศยกฐานะจากวัดร้างเป็นวัดมีพระสงฆ์จำพรรษาเมื่อวันที่ 27 พฤศจิกายน พ.ศ. 2521 วัดได้รับพระราชทานวิสุงคามสีมาเมื่อวันที่ 7 พฤศจิกายน พ.ศ. 2522 เขตวิสุงคามสีมากว้าง 40 เมตร ยาว 60 เมตร และได้ผูกพัทธสีมาเมื่อวันที่ 21 กุมภาพันธ์ พ.ศ. 2523
อาคารเสนาสนะ

วัดสังฆทานมีลักษณะแบบสำนักป่า มีธรรมชาติรอบข้างร่มรื่น อุโบสถแก้วซึ่งประดิษฐาน หลวงพ่อโต ใช้เวลาสร้างหนึ่งปีครึ่ง มีรูปทรงแปดเหลี่ยม มีสองชั้น ชั้นบนเป็นที่สำหรับบวชพระภิกษุ สวดมนต์ และนั่งสมาธิ ชั้นล่างเป็นห้องรับบริจาคและห้องสมุด อุโบสถทรงเจดีย์ประดิษฐานพระบรมสารีริกธาตุสองพระองค์ที่อัญเชิญมาจากประเทศศรีลังกา และกุฏิของวัดเป็นรูปเรือ